༡༩༨༧ལོར།ཁོང་གི་སྒྲུང་དེབཨོག་ཚོམ་སྔོན་པོཞེས་པ་པར་དུ་བསྐྲུན་ཅིང་།དེ་ནི་ཁོང་གི་སྔོན་མའི་རྩོམ་དག་ལས་ཐོད་རྒལ་བྱུང་བ་ཞིག་ཡིན།སྒྲུང་དེ་ནི་ལོ་ན་བདུན་ཅུར་སོན་ཞིང་མིག་ཡ་གཅིག་ལས་མེད་པའི་རི་མོ་བ་ཞིག་གི་རང་རྣམ་ལྟར་བྲིས་པ་ཞིག་གོ།རི་མོ་བ་དེ་ནིཨོག་ཚོམ་སྔོན་པོཞེས་པའི་བྱིས་སྒྲུང་ནང་གི་མི་སྣ་གཙོ་བོ་དེ་དང་འདྲ་བར་གཞན་ལ་བཤད་དུ་མི་བཏུབ་པའི་ཁོ་རང་གི་གསང་བ་ཡོད་མཁན་ཞིག་ཡིན།དེའང་བུད་མེད་ཅིག་ཁོའི་འཚོ་བའི་ནང་ལ་བསླེབས་ཡོང་དུས་ཁོས་མོ་ལ་རང་ཉིད་ཀྱི་ཚེ་གཅིག་གི་གཏམ་རྒྱུད་མ་བཤད་ཐུ་མེད་དུ་གྱུར་སོང་།སྒྱུ་རྩལ་བ་ཡིས་མི་སྣ་གཙོ་བོ་བྱས་པའི་སྒྲུང་དེ་ནི་ཝ་ནེ་རྒ་ཐིས་སྔོན་མ་ལྟར་ཚན་རིག་རྟོག་སྒྲུང་གི་རྣམ་པས་བྲིས་པ་ཞིག་མ་ཡིན་པར།དེ་རུ་སྒྱུ་རྩལ་གྱིས་མིའི་འཚོ་བར་ཤུགས་རྐྱེན་ག་འདྲ་ཐེབས་པ་དང་།ཕོ་མོའི་བར་གྱི་འབྲེལ་བ་ཞིབ་པར་བྲིས་ཡོད།སྤྱིར་ཝ་ནེ་རྒ་ཐི་ནི་བུད་མེད་ཀྱི་འཚོ་བ་འབྲི་མཁས་པའི་རྩོམ་པ་པོ་ཞིག་མིན་ནའང་སྒྲུང་དེའི་ནང་དུ་ཁོང་གིས་གསོན་ཉམས་ལྡན་པའི་བུད་མེད་ཀྱི་སྣང་བརྙན་གཉིས་བཞེངས་ཡོད།སྒྲུང་དེའང་བསྟན་བཤིག་ཚ་བོའི་ཉམས་དང་ལྡན་ནའང་།ཀློག་མཁན་གྱིས་དེ་ལས་སྒྱུ་རྩལ་སྐོར་གྱི་ལྟ་བ་དང་བསམ་ཚུལ་མང་པོ་ཞིག་བཀླག་ཐུབ།